JohanHeinsen/ENO huggingface dataset:
Aalborgs Stifts Adresseavis, 1826-02-04
Cavallerigeneral Hertug Alexander af Vyrtemberg, som var Chef for Rigas Dragonregiment er efter eget Ønske forsat som Chef for det Skatarinaflavske Kyradsererregiment. - Nogle Forfremmelser i Armeen og nogle Udde linger af Ridderordener have fundet Sted.
Aalborgs Stifts Adresseavis, 1826-02-04
Rigscantsler Grev Niels Romænzoff er i denne Tid død af Alderdoms Svækkelse. Han var en af Ruslands gjæveste Statsmænd og Videnskabsyndere, og han har bidraget saare meget til Culturens Fremgang i Rusland og til Handelens Udvidelse især i de sydlige Provindser, hvor han i Ukræne eiede store Godser. Han nedlagde 1814 sin Rigscantslerpost og skienkede da alle de Foræringer af Guld og dyrebare Klenodier, som han under sit Ministerium havde faaet fra fremmede Hoffer, til Jnvalide-Jndretningen. Morids Kotzebues Jordomseiling foretoges for hans Regning og paa hans Bekostning. Hans Fader var den fra Catharina den Andens Tyrkiske Krige for sine krigerske Storværk hæderkronede Peder Romanzoff. Freden til Frederiksham 1809 sluttedes af den nu afdøde Romanzoff, den til Rudsjuk=Kanardji 1774 af hans Fader, og den til Abo 1743 af hans Farfader.
Aalborgs Stifts Adresseavis, 1826-02-04
Sydamerika. Den Statsforening som oprettedes for nylig af de Provindser, som før førte Navnet Øvre Peru, have nu antaget Navn af Republikken Bolivar. Generalen af samme Navn opholdt sig der i Landet.
Aalborgs Stifts Adresseavis, 1826-02-04
Da Buenos Ayres har erklæret den Brasiliske Provinds Banda oriental for at høre til Plata Staterne, og General la Valleja for Generalcaptain over samme og vil sende ham Forstærkninger fra Entre Rios, har Brasiliens Sendemand i Buenos Ayres forladt denne Stad og begivet sig hjem til Rio Janeiro, hvorfra ventes uopholdelig en Ordre til Brasiliens Flode paa Platastrømmen at begynde Fjendtligheder og blokere Buenos Ayres, hvis Sømagt sammenligningsvis er højst ubetydelig. Saaledes kan en for begge Parter højst fordærvelig Krig snart komme til at sysselsætte vor Opmærksomhed; som Sømagt kan Brasilien strax tilintetgjøre Platastaternes hele Handel, men i saa vidtudstrakte og tyndtbebyggede Lande kan en Landkrig, blive meget langvarig og Krigslykken meget omvexlende.
Aalborgs Stifts Adresseavis, 1826-02-04
Blandinger. J Elben ved det Brandenborgske er nylig fanget to Hvalsiskeunger, en paa 3 Maaneder vog 130 Pund og den anden paa 3 Uger vog 50 Pund.
Aalborgs Stifts Adresseavis, 1826-02-04
Ved Skatkammerretten i London er nu afsagt Dom angaaende de Jndiske Prispenge eller det Decanske Bytte, saaledes, at Marquis af Hastings, som daværende Generalgovernør faaer en Ottendedel eller 250000 Pund Sterling paa sin Part, der da kommer paa et godt Sted, General Sir Thomas Hislop faaer ligesaa meget; Armeen deler Resten.
Aalborgs Stifts Adresseavis, 1826-02-04
Oberst Gustafson har den 18de f. M. opsagt sit Borgerskab i Basel og faaer de 1500 Franker tilbage, som samme kostede ham Aar 1818.
Aalborgs Stifts Adresseavis, 1826-02-04
Kongen af Neapel har ophævet alle Haandværkslauge, frigivet Handelen med alskjøns Spisevarer baade i Partier og smaasalg og afskaffet Consumtionsafgifter af samme.
Aalborgs Stifts Adresseavis, 1826-02-04
Et mærkværdigt Kunststykke, som Opfinderen har kaldet Georama, har i denne Tid tiltrukken sig Parisernes velfortjente Opmærksomhed. Georamet er en uhyre stor transparent Globus, som man seer indvendig fra, og giør sig det tydeligste Begreb om ved at tænke sig en stor udfyldt Lufthallon, som man fra Neden af kunde stige op i. J Forsalen til dette Kunstværk seer man i 4 Nischer anbragt ligesaa mange vel udførte Statuer, forestillende de forskjellige Verdensdele. Ad tvende i hinanden snoede, kunstige Vindeltrapper stiger man op i en Globus af omtrent 40 til 50 Fods Gjennemsnit. Fra disse Vindeltrapper er Udgangen i tre forskjellige Etager, hvor der er anbragt cirkelrunde Gallerier for Tilskuerne. Selve Globussen er yderst kunstig gjort. Alle sædvanlig paa en Globus antydede Grader dannes her ved et Næt af fine Jern-Ringe, i nøiagtigste Afstand fra hinanden. Dette Grade Næt er overtrukket med fiint Lærred, som ved det udenfra paafaldende Lys bliver transparent. En tynd Stang gaaer fra Nord lige til Syd=Polen og betegner Jordens Axel. J denne store Lærreds=Globus har man alle Lande og Have for sig, ligesom paa et colossal Landkort. Landet er overstrøget med brunlig, Vandet med blaalig Farve, og da alle Stæderne ere betegnede med særdeles tydelig Skrift, kan man saare let orientere sig. Det Hele er nydelig coloreret, og isærdeleshed tager de store Bjerg kjeder og Jisbjerge sig skjønt ud. En Grad indtager paa denne Globus 4 1/2 Tomme; hvoraf man kan gjøre sig et Begreb om det Heles Størrelse. Den øverste Etage inde i Globussen er egentlig kun en Slags Platform, og man staaer her, saa nær Nordpolen, uden at fryse. Tvertimod er her endogsaa ofte utaalelig hedt, naar de sydlige Regioner ere altfor opfyldte af Tilskuere. Dette Kunstværks Udførelse har naturligviis været forbunden baade med Vanskeligheder og Bekostninger. Det befinder sig i en egen dertil opført Bygning, der, fraregnet det højst fornødne Muurværk, bestaaer af lutter Glasvinduer, saa at man inde i selve Globussen ingensteds bemærker Skygge. (R. A.)¬
Aalborgs Stifts Adresseavis, 1826-02-04
J Paris underholde Theater-Entrepreneurerne ordentlig Folk, som maae indfinde sig ved Forestillingerne, isærdeleshed naar der opføres nye Stykker og tilklappe dem Bifald. Man paastaaer, at selv Talma aarlig maa betale til disse Folk en Tribut af 500 Fr., Mademoiselle Mars 300, og saa fremdeles enhver Kunstner, der troer at fortjene nogenlunde Udmærkelse. J Spidsen for denne hæderlige Corporation staaer en Anfører, som har organiseret det Hele og allerede ved denne Haandtering skal have samlet sig en Formue, der renter 10000 Fr. om Aaret. Disse Klappere, eller Lysekrone-Riddere, som man ogsaa kalder dem, fordi de altid tage Plads midt i Parterret under Lysekronen, ere inddeelte i Compagnier, der hver har sin Anfører, som dirigerer Klapningen. Generalen (Entrepreneuren, afsender dem nu, ligesom Bestillingerne indløbe fra dette eller hiint Theater. Gives der gamle renommerte Stykker, behøves der ingen Klappere, og deres Plads under Lysekronen staaer da aaben, om Parterret endog var nok saa pakfuldt; thi Jngen vil sætte sig der, for ei at blive anseet for Claqueur.
Aalborgs Stifts Adresseavis, 1826-02-04
J et Aarhundrede da Papirpengene ere blevne saa almindeligen udbredte, og komne i saa meget Brug, vide Færreste, ja maaske neppe de, der i nyere Tider have skabt dem, hvilken Nation man har at takke for en saa kostelig Opfindelse, og et saa prisværdigt Hjelpemiddel i enhver Finantsforlegenhed. En Tysk Lærd, Schløzer, tilskriver Mongslerne Opfindelsen. En nyere Skribent, Klaproth, vil have Chineserne hjemlede til denne Ære. Begge ere enige i at Europa ikke kan tillægge sig den. - Aar 119 før den kristelige Tidsregning, var det i China Tilfældet at Statsindtægterne ikke vare tilstrækkelige til at bestrideStatsudgivterne, og det Chinesiske Ministerium udfandt da at bruge, vel ikke Papirpenge, men Hudpenge, Phipi, eller en Værdi i Huder. Disse vare omtrent af en Chinesisk Qvadratfods Størrelse, prydede med fine Malerier og Jndfatninger af zirede Stykker af Huder af visse hvide Hjorte, som man underholdt i en Park ved det Palais, der tilhørte Herskeren af det store Dynasti af Han Rigets Store, selv Medlemmerne af den keiserlige Familie, som vilde opvarte Keiseren, eller som af ham bleve indbudne til Festligheder eller Maaltider i hans Pallads, maatte med en saadan Hud bedække den liden Tavle, som de i Monarkens, denne Himmelens Søns Nærværelse, holdt for Ansigtet. Det keiserlige Huses Minister, som da maa have forestaaet Finantserne, bestemte Værdien af en saadan Philpi til en Sum, der, lignet med nærværende Franske Mynter, var omtrent 500 Franker, og denne Cours havde de i Palladset og hos de Store, hos Folket synes de aldrig at have været i Gang, hvilket lader sig forklare af deres høje Værd. - Jstedetfor disse Navne penge, kom i Aarene 6055617 efter Kristi Fødsel, da den almindelige Uorden i China havde naaet den største Grad, mange andre Ting, saasom smaa runde Stykker Jern, skaarne Klædningsstykker, selv Papdækseler. - J Tidens Løb kom egentlige Papirpenge i Brug, og en vis ThangYoung nævnes som den, der indførte dem; de bleve i saa overordentlig Mængde satte i Omløb, at de tabte Tid efter anden deres Værd; og endeligen forsvandt aldeles, saaat Historien ej nævner dem efter Aaret 1455. - Det nu for Tiden med uindskrænket Magt herskende Dynastie i China har aldrig forsøgt at bringe Papirpenge i Omløb.
Aalborgs Stifts Adresseavis, 1826-02-04
Fædrelandet.
Aalborgs Stifts Adresseavis, 1826-02-04
Kjøbenhavn. Hans Majestæt Kongens høje Fødselsdag højtideligholdtes ved et godt Middagsmaaltid, ifølge Hs. Majestæts allernaadigste Befaling, i samtlige Underviisningsanstalter, for Underofficerer og Spillemænd, samt i de militaire Caserneskoler. 154 Voxne og 227 Børn deeltoge i denne Fest, og udtrykkede ved dens Slutning i de gladeste Yttringer deres Taknemmelighed for Hs. Majestæts Kongelige Naade mod dem.
Aalborgs Stifts Adresseavis, 1826-02-04
Vor fortjente og flittige Lærde, Lieutenant Rafn, er nylig bleven optaget til Medlem af Selskabet for pommersk Historie og Oldkyndighed i Stettin.
Aalborgs Stifts Adresseavis, 1826-02-04
Midt i Februar kan ventes opført paa det Kongelige Theater den nye Vaudeville: "Den 28de Januar, af Dr. J. L. Heiberg, hvori Rollerne allerede ere uddeelte. Jblandt de parodierede Melodier skulle især følgende yderst træffende være anvendte: Leporellos Arie, der aabner Don Juan, Romancerne "Hr. Oberst en Skotte maa slaae for sit Land" og "Han gik til Ludlams Hule". Tanereds Parademelodie: Di tanti palpiti eder skal foredrages af Frydendahl) o. a. fl.
Aalborgs Stifts Adresseavis, 1826-02-04
For nogle Dage siden er udkommet: "Vandgrød med Suurmelk og Suurmelk med Vandgrød. En lystig og fornøielig Parodie, i een Akt, over Kong Salomon og Jørgen Hattemager." Af sidstmeldte Vaudeville er allerede tredie Oplag udkommet. Exempelløs, i det Mindste i Danmark, er den Lykke, dette Skuespil har gjort. Første Oplag udsolgtes paa to Dage, og Tilløbet til Opførselsen er vedvarende saa stærk i Hovedstaden, at uagtet det var spillet elleve Gange, bleve samtlige Billetter til den tolvte Forestilling Søndagen den 15de f. M., allerede sex Dage forud aldeles udsolgte, ja Billetterne til samtlige Loger solgtes allerede i den første Time. Efter Forlydende vil Entrepreneuren af Sommertheatret benyttet Scener af dette Stykke til en humoristisk Forestilling.
Aalborgs Stifts Adresseavis, 1826-02-04
J Politivennen har en Dansk ærlig Protestant opfordret Geistligheden til at fralægge sig det for den højst Graverende i en Beretning, som for kort Tid siden læstes i Telegraphen om: "hvorledes flere fattige Familier i Kjøbenhavn ikke har kunnet faae deres Børn døbte af Uformuenhed til at udrede det dertil Nødvendige, indtil Præsten for den katholske Menighed omsonst har døbt og indlemmet dem i det katholske Samfund. - "Videre indeholder samme Blad en Anke over det kandervelske Danske, som findes i den Kongel. Danske Lotto Kalender, f. Ex. "de derunder staaende lille No. viser hvorofte ethvert af Lykke=Hjulet er udtrukken," "Marz" for Marts &c. Cours den 31te Januari. Hamb. 2 M. - , a vista 217. Specier. - Specier solgtes til 13 Rbmk. 1/2 s. - Bank-Disconto 5 pC. - Norske Speciessedler pr. 100 Specier - Rbd. Sedler. - Svenske Sedler pr. Rdlr. Rigsgjeld - Rbs. Tegn. - 4 pCt. Kongel. Obligationer (uden Renter) 82 a 82 1/2 Rbd. Sedler. - Dito Dito 75 1/2 a 76 i Bco. - Nationalbank-Obligationer (a Laanet 4de Februar 1820) 101 a 101 1/2 Rbdlr. r. S. Dito Dito 109 1/2 a 110 i Sedler. - 4 pC. uopsigel. Rigsbkobl. Renter pr. 6te Januar - Rbdlr. r. S. - Hamborger Laan af 1819 Bancomark 3000 99 1/2 a 99 1/4 Bco. - Dito Dito Bcomk. 4000 99 1/2 a 99 3/4 Banco. - 6 pC. norsk Laan ved Hambro & Søn 100 a 100 1/2 i Banco. - 4 pC. Dito nye 92 a 92 1/2 i Banco. - Asiatiske Actier 87 a 87 1/2 i Sdlr. - 3 pC. nye danske Obligationer 59 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-02-04
Cours. Hamborg den 31te Januari. Bordeaux 25 1/2. - St. Petersborg 8 3/4. London 35. 10. - Cadiz 90 3/4. Lissabon 36 1/2. Amsterdam k. S. 107 3/8. - Kjøbenhavn k. S. 225. - Specier pari. - Disc. 5. Randers.
Aalborgs Stifts Adresseavis, 1826-02-04
Efter Handelstidenden er der i afvigte Aar fra Randers udført til fremmede Steder 1922 1/2 Td. Smør, som søges begjærligt og forud for Nabostædernes. Kjødsaltningen og Forsendelsen til fremmede Steder har beløbet sig til 1755 Tønder. Af Brænderier er fortiden 53 i Gang her, dog har der i Sommermaanederne kun været dreven 12 a 13, da det fornemmelig er af Kreaturers Fedning ved Spølen, at Fordeel skal haves. Men i Redskabernes Beskaffenhed, enten til Brændsel=Besparelse, eller til Udviklings-Processens Forædling, er aldeles intet Skridt gjort fremad, hvorfor den her udbragte Spiritus ikke er nær saa god, som den kunde være. "Denne Byes Handlendes Drivtighed, hedder det endvidere der ingenlunde i Aftagende; Landprodukterne have fundet en villig Modtagelse og ere blevne bedre betalte end i Nabostæderne. Jsær er her gjort stort Jndkjøb af Uld og Skind, der har fundet en villigere Modtagelse og betales høiere paa Markedspladserne i Udlandet, fordi de blive bedre rensede, tørrede og pakkede. Forsøget, som her er gjort, først at sortere Ulden, var ikke fordeelagtigt, da den slettere Uld ingen Afsætning fandt.
Aalborgs Stifts Adresseavis, 1826-02-04
Det nu her endte Hestemarked var denne Gang ikke synderlig stærk besøgt. Priserne vare imidlertid upaaklagelige. Gode unge Heste kostede jevnligst fra 50 til 80 Rbd., ogsaa 90 og derover; men der fandt ingen levende Afsætning Sted, og af fortrinlig gode Heste fandtes heller ikke mange. Deres Antal synes overhovedet Aar for Aar at aftage. Viborg.
Aalborgs Stifts Adresseavis, 1826-02-04
Den 19de December blev i Landsoverretten paadømt Sagen, Actor, Holm, contra: Ørum, Defensor for Christen Pedersen Valdstrup af Aalborg Arrest, der tiltales for 2den Gang begaaet Tyveri. - Dom: Tiltalte bør at hensættes til Arbeide i Kjøbenhavns Rasphuus i 3 Aar, samt udrede Actionens Omkostninger. - Ved Aars og Sleth Herreders Extraret er Tiltalte idømt Fæstningsarbeide i 4 Aar. S. D. Sagen: Actor, N. Lykke, contra: Otterstrøm, Defensor for Johannes Nielsen i Skive Arrest, der tiltales for Betlerie, Omløben og voldsom Opførsel, m.v. - Dom: Tiltalte bør hensættes til Forbedringshuusarbeide i Viborg Tugt og Forbedringshuus i 2 Aar, samt udrede Actionens Omkostninger. - Ved Salling Herreders Extraret er dømt ligeledes. Hals.
Aalborgs Stifts Adresseavis, 1826-02-04
Sluppen Resolutionen, Skipper A. E. Smidt, af Aalborg, kommen fra England, ankom her paa Rheden den 26de Januarii, men maatte, fordi Fjorden endnu var tillagt med Js, afseile til Huurup. Skipper S. Helstrøm af Malm, lastet med saltede Sild, og i nogen Tid har lagt indefrossen her i Veidybet, er den 27de f. M. udiset derfra og afseilet til sit Hjemsted. Den 2den Februarii var Liimfjorden aaben indtil midt imellem Hals Skibsbroe og Bløden. Den 30te Januar indkom Skipper H. C. Krohn af Aalborg fra Newcastle med en Ladning Steenkul, Slibesteen og Møllesteen. Den 31te, A. C. Smidt af Aalborg, fra Greensmouth, ballastet. Den 1ste Februar, J. L. P. Flørnes af Lillesand, fra Gremstad med Trælast.
Aalborgs Stifts Adresseavis, 1826-02-04
Skibsefterretning. Skonneren Clarense, Capt. Korsholm, af Aalborg, ankom den 18de December f. A. til Messina, under 7 Dages Qvarantaine, er befragtet til St. Petersborg med Frugt.
Aalborgs Stifts Adresseavis, 1826-02-04
Aalborg Kirker. Fastelavns Søndag prædiker til Høimesse i Budolphi Kirke Hr. Pastor Henneberg; i Frue Kirke Hs. H. Hr. Stiftsprovst Ridder Schierup. - Til Aftensang i Budolphi Kirke Hr. Pastor Boesen; i Frue Kirke Hr. Pastor Gad.
Aalborgs Stifts Adresseavis, 1826-02-04
Begravede. Den 23de Januar, Toldbetjent I. C. Kaastrups Søn, Frederik, 2 Dage. Den 27de, Fribødkermester Søren Biersteds Kone, 50 Aar. Den 1ste Februar, Depot og Sygehuus-Sergeant H. S. Trasborg, 47 Aar.
Aalborgs Stifts Adresseavis, 1826-02-04
Ved Tallotteriets 1074de Trækning i Wandsbeck udkom: No. 54. 50. 13. 89. 26.
Aalborgs Stifts Adresseavis, 1826-02-04
Bekiendtgjørelser. At Madamme K. B. Nicolas, født Krog, efter mange Aars Svagelighed og tre Fjerdingaars Sygeleie gik, tre og halvfjerfindstive Aar gammel, ved Døden den 31te Januarii over i hiin bedre Verden, hvortil hun ved Troe og stille Gudsfrygt havde søgt herneden at forberede sig, skylder jeg det Venskab og Tiltroe, hun stedse viiste mig, at bekjendtgjøre for hendes Slægt og Venner. Sæbye, den 31te Januarii 1826. Limkilde, Dr., Sognepræst.
Aalborgs Stifts Adresseavis, 1826-02-04
Mandagen den 6te Dennes, udgives ingen Avis. Næste Avis udkommer Onsdagen den 8de. Aalborg Stifts Addresse-Contoir den 4de Februari 1826. Albert Borch.
Aalborgs Stifts Adresseavis, 1826-02-04
Følgende nye Bøger faaes hos Undertegnede: Det barnlige Sind Livets Liv. Tale holden den 10de December 1825, ved den aarlige Høitidelighed paa Lahns Stiftelse for hjelpeløse Børn i Odense, af S. Hempel, Forligelses-Commissair og Medlem af Stiftelsens Jnspection, hef. 2 Mk. -
Aalborgs Stifts Adresseavis, 1826-02-04
Kort Fremstilling af det bysantinske eller græske Keiserdømmes Tilstand fra Justin 1. indtil Constantinopels Erobring af Muhamed 11., af U. C. Muhle, Sognepræst til Refsnæs i Sielland, 1ste Deel, hef. 4 Mk. 8 s. - Undersøgelse om hvorvidt den Danske Retsskrivning bør forbedres; et Bidrag til Retskrivningsstriden, ved N. Petersen, Seminarielærer, heft. 2 Mk. Rottbøll Sadolin, Boghandler og Bogbinder. Bestillinger modtages paa Justs Haandbog for den læsende Ungdom, 10de Oplag, som ventes med det første tilsendt, hvor og hans øvrige Skrifter faaes hos Rottbøll Sadolin.
Aalborgs Stifts Adresseavis, 1826-02-04
Hos Agent Galster i Sundbye faaes: a. Bedste østersøisk Sæde Hørfrøe. b. Hollandsk Hampefrøe af egen Avl, til Sæd. c. Tidlig hvid Sædehavre af circa 10 Lpds. Vægt. d. Extra fine Carstanie-Kartofler, vel conserverede.
Aalborgs Stifts Adresseavis, 1826-02-04
Nogle gode romanske Violin- og Guitarre-Strænge kan erholdes hos Collecteur Bech.
Aalborgs Stifts Adresseavis, 1826-02-04
Hos Chr. Christensens Enke ved Vesteraae kan bekommes god Rug for 2 Mk. pr. Skjeppe.
Aalborgs Stifts Adresseavis, 1826-02-04
Af et Værelse blev i Torsdags Eftermiddag imellem Kl. 3. og 5 bortstiaalen en Jlderskinds Modest med rødt Taftes Foder. For Tilvejebringelsen loves en raisonabel Douceur. Aalborg den 3die Februarii 1826. Starke.
Aalborgs Stifts Adresseavis, 1826-02-04
Auctioner. Torsdagen den 9de Februarii næstkommende om Formiddagen Kl. 10 slet, bliver udi det Kjøbmand Knud Christian Knudsen iboende Sted i Bispensgade her i Byen, afholdt offentlig Auction over hans Opbudsboes Løsøre og Effecter, bestaaende af Borde, Stole, Sengeklæder, endeel Jsenkram og andre Kjøbmandsvare, en Markedsbod med Seil, samt noget Kjøkkentøj m. m.; hvilket herved til Liebhaveres Efterretning bekjendtgjøres. Aalborg den 31te Januarii 1826. Schmidt.
Aalborgs Stifts Adresseavis, 1826-02-04
Mandagen den 13de i denne Maaned Formiddag Kl. 10 afholdes Auction her i Byen over 2de Sværd-Ankere, 1 Stk., Ankertoug, forskjellige Rundholter og 10 Vandfade m. m., tilhørende den strandede Brig Neptunus, ført af Capitain Aakerwald, samt Skroget af bemeldte Brig, saaledes som det er staaende paa Øen Hirtzholmen.
Aalborgs Stifts Adresseavis, 1826-02-04
Ved samme Auction bortsælges tillige 50 Tønder finsk Tjære, 4 Tylter 13 Fods Planker og 5 Tylter Plankeender. Frederikshavn den 1ste Februari 1826. Hvass.
Aalborgs Stifts Adresseavis, 1826-02-04
Mandagen den 6te Martii næstkommende om Formiddagen Kl. 9, bliver paa Skagens Green ved den derværende Vagttælt, efter Reqvisition af Hr. Strandingscommissionair Fabricius for Skibscapitain Elfving, foretaget offentlig Auction over: 259 Tylter 12 Fods Fyrreplanker. ) dansk Maal. 24 Dito 6 Fods Dito. ) 115 Stkr. Fyrrebjælker fra 36 til 42 Fod. ) 390 Stkr. Dito fra 24 til 30 Fod. ) svensk Maal. 42 Stkr. Dito fra 15 til 18 Fod. ) 3 Ankertouge, fra 16 til 17 Tommer tykke. 1 Kabbeltoug. ) fra 8 til 10 Tommer tykke. 1 Pertline ) Nogle nye Liner og Trosser. 1 Jagerline, nogle diverse Sejl, 4 Stkr. forskjellige Skibsankere, 1 Barkasse, 1 Skibsbaad og en Jolle, samt en Deel staaende og løbende Gods, og noget Skibsinventair m. m.; altsammen nyt og godt. Der Alt er henhørende til det Natten til den 30te November sidst, ud for bemeldte Sted indstrandede tremastede Skib Fædrenelandet, hjemmehørende i Abo i Finland, ført af bemeldte Capitain Elsving. - Ved samme Auction bortsælges Vraget af fornævnte Skib. - Auctionsvilkaarene, hvoriblandt er at den ubekiendte Kjøber maa stille antagelig Caution om paafordres, blive paa Auctionsstedet bekjendtgjorte. - Lysthabere indbydes. Skagen den 27de Januari 1826. O. C. Lund.
Aalborgs Stifts Adresseavis, 1826-02-04
Det Kjøbmand Oluf Christensens Enke Maren Berthelsen og forhen afdøde Mands fælleds Boe tilhørende Leiested No. 306 i Skomagergaden, bortsælges ved 3de Auctioner, hvoraf de 2de første afholdes paa Stadens Raadstue og den 3die i Stedet selv, saaledes: 1ste Auction den 4de Februarii 1826. 2den dito den 11te 3die dito den 18de hver Dags Formiddag Kl. 10 slet. Efter Conditioner, som forinden ere til Eftersyn hos Raadmand og Stiftsrevisor Wølfferdt. Aalborg den 16de Januarii 1826. Schmidt.
Aalborgs Stifts Adresseavis, 1826-02-08
Rusland. Etslags Efterspil til Oprøret iblandt endeel af Tropperne i Hovedstaden den 26de f. M. har fundet Sted i Regimentet Czernigow af den første Armee. En Oberstlieutenant Murawiew-Apostol af bemeldte Jnfanteri-Regiment blev efter Medskyldiges Udsagn befunden at være at Sammensværgelsens Formænd, som havde Statens Omstyrtelse ved Oprør til Formaal, allerede i flere Aar nærede de skjændigste Forsætter imod Regeringen og selv pønsede paa den skrækkelige Udaad at berøve den ædle, nu højsalige, Keiser Livet. Denne Opdagelse foranledigede Ordre til Regiments-Commandøren Oberstl. Gebel, at arrestere ham; men Murawiew styrtede sig paa denne og bibragte ham adskillige Saar. Herpaa lykkedes det ham at bringe nogle Compagnier til Oprør under den bedragerske Forevending, at deres først til H. K. H. Cesarevitsch aflagte Ed paalagde dem Saadant. Han lod derpaa fængsle Coureren og Gensdarmerne, som skulde have ført ham til Hovedstaden, plyndrede Regimentscassen, satte alle Forbrydere i Wasilkows Fængsel i Frihed og gav Staden til Pris for alle Excesser af Soldaterne. Tre Compagnier under Major Druchin afsondrede sig og bleve Pligten tro. Adjutanten reddede Regimentets Papirer og Segl. Chefen for den første Armee, Grev v. Sacken, fik Underretning herom og befalede den i Nærheden commanderende Chef for fjerde Corps, General Sehtscherbatow at bringe Orden tilveje igjen. Generallieutenant Roth, Chef for første Corps rykkede ogsaa ud efter ham, da han marserede ind ad Landet og omringede ham i en Landsby Ustinowka. Murawiew lod slutte Quarree og vilde have gaaet lige ind paa Roths Artilleri, men dette nedlagde endel af hans Folk og Rytteriet hug ind, hvorpaa de andre kastede deres Vaaben, og der fangedes en 700 Mand og deriblandt Murawiew Apostol selv, haardt saaret af en Kardersk Kugle og et Sabelhug i Hovedet. Saaledes endtes hastigen dette Oprør, som viser, at Forræderne allevegne have samme Hensigt, at Mytteri var deres Middel, Anarchi, Plyndring og Mord deres Øjemed; men og at den langt større Del af Trppperne ere tro imod deres Pligter, som de fra den Høieste til de Laveste vide at opfylde med Mod og Uforsagthed. Skjønt nu Oprøret vel er ganske dæmpet og det ikke er Sandsynligt, at nogen af Oprørerne skulle kunne undslippe fra General Fyrst Sehtscherbatow, har H. K. Majestæt, for dog at være des sikkrere paa dets Undertrykkelse, betroet Commanden over det tredie Corps af den første Armee midlertidigen til H. K. H. Cesarovitsch og Storfyrst Constantin og ladet sin Generalstabs Chef ved en Dagsbefaling af 21de (9) f. M. bringe alt dette til almen Kundskab.